Ericu950/Stoicheia-meter-silver huggingface dataset:
καὶ ὁ τούτου δὲ ἀδελφὸς Πολυχρόνιος τὴν Ἀπαμέων ἐκκλησίαν ἐποίμαινεν ἄριστα , καὶ τῇ τοῦ λόγου χάριτι καὶ τῇ τοῦ βίου λαμπρότητι χρώμενος .
ἐγὼ δὲ τῆς συγγραφῆς ἐνταῦθα παυσάμενος , τοὺς ἐντευξομένους ἀντιβολῶ προσευχαῖς τὸν πόνον ἀμείψασθαι .
πέντε μέντοι καὶ ἑκατὸν ἐτῶν ἥδε ἡ ἱστορία περιέχει χρόνον , ἀρξαμένη μὲν ἀπὸ τῆς Ἀρείου λύττης , δεξαμένη δὲ πέρας τῶν ἀξιεπαίνων ἀνδρῶν Θεοδώρου καὶ Θεοδότου τὴν τελευτήν .
καταλέξω δὲ κατὰ τάξιν καὶ τοὺς μετὰ τὸν διωγμὸν τῶν μεγάλων ἡγεμονεύσαντας πόλεων .
ῥώμης ·
μιλτιάδης , Σίλβεστρος , Ἰούλιος , Λιβέριος , Δάμασος , Σιρίκιος , Ἀναστάσιος , Ἰννοκέντιος , Βονιφάτιος , Ζώσιμος , Κελεστῖνος 0 .
ἀντιοχείας ·
βιτάλιος , Φιλογόνιος , Εὐστάθιος 0 ·
οὗτοι ὀρθόδοξοι 0 .
μετὰ τούτους αἱρετικοὶ δῆθεν κοινωνικοί 0 ·
Εὐλάλιος , Εὐφρόνιος , Φλάκιτος , Στέφανος , Λεόντιος , Εὐδόξιος 0 .
εἶτα ὀρθόδοξοι 0 ·
μελέτιος , Φλαβιανός , Πορφύριος , Ἀλέξανδρος , Θεόδοτος 0 ·
καὶ συνήφθησαν τούτοις Παυλῖνος , Εὐάγριος .
ἀλεξανδρείας ·
ἀχιλλᾶς , Ἀλέξανδρος , Ἀθανάσιος , εἶτα Γρηγόριος αἱρετικός , εἶτα πάλιν Ἀθανάσιος , Γεώργιος αἱρετικός , εἶτα πάλιν Ἀθανάσιος , μετὰ τοῦτον Πέτρος , εἶτα Λούκιος αἱρετικός , εἶτα πάλιν ὁ αὐτὸς Πέτρος , Τιμόθεος , Θεόφιλος , Κύριλλος 0 1 2 .
ἱεροσολύμων 0 ·
μακάριος , Μάξιμος , Κύριλλος , Ἰωάννης , Πραΰλιος , Ἰουβενάλιος 0 .
κωνσταντινουπόλεως ·
ἀλέξανδρος , εἶτα Εὐσέβιος ὁ ἐκ Νικομηδείας ἐκ μεταθέσεως , αἱρετικός , μετὰ τοῦτον Παῦλος ὀρθόδοξός τε καὶ μάρτυς , μετὰ τοῦτον Μακεδόνιος αἱρεσιάρχης πνευματομάχος 0 1 ·
τοῦτον παρωσάμενος Εὐδόξιος ὁ δυσσεβὴς κατέσχε τὴν ἐκκλησίαν ·
μετὰ τοῦτον Δημόφιλος ὁ Βερόης τῆς Θρᾴκης ἑαυτὸν ἐκεῖ μετέθηκεν ·
εἶτα Γρηγόριος ὁ Ναζιανζοῦ γενόμενος ὕστερον , μετὰ τοῦτον Νεκτάριος , Ἰωάννης , Ἀρσάκιος , Ἀττικός , Σισίννιος 0 .
πΙνΑξ ΤΗΣΔΕ ΤΗΣ ΒΙΒΛΟΥ 0 .
λΟγΟσ Αʹ .
περὶ τῆς εἰς φαυλότητα τοῦ ἀνθρώπου παρατροπῆς , καὶ αἰχμαλωσίας τῆς εἰς ἁμαρτίαν ·
καὶ ὁμοῦ περὶ κλήσεως καὶ ἐπιστροφῆς τῆς κατὰ μετάγνωσιν , καὶ τῆς εἰς τὸ ἄμεινον ἀναδρομῆς 0 .
λΟγΟσ Βʹ .
ὅτι ἀμήχανον διαφυγεῖν τὸν ἐξ ἁμαρτίας θάνατον καὶ τὴν τοῦ διαβόλου πλεονεξίαν , εἰ μὴ δι ἁγιασμοῦ τοῦ κατὰ Χριστόν 0 1 .
καὶ ὅτι οὐκ ἐν νόμῳ ἡ δικαίωσις , ἀλλ ἐν Χριστῷ 0 1 .
λΟγΟσ Γʹ .
περὶ τοῦ αὐτοῦ 0 .
λΟγΟσ Δʹ .
ὅτι τὸν κεκλημένον εἰς δικαίωσιν παρὰ Θεοῦ , καὶ λελυτρωμένον αὐτῷ κατακολουθεῖν χρὴ , καὶ παραιτεῖσθαι μὲν τὸν εἰς φαυλότητα μαλακισμὸν , ζῇν δὲ μᾶλλον ἐπείγεσθαι συννόμως καὶ νεανικῶς ΛΟΓΟΣ Εʹ Ἔτι περὶ ἀνδρείας , τῆς ἐν Χριστῷ 0 .
λΟγΟσ ϛʹ .
ὅτι χρὴ Θεῷ τῷ κατὰ φύσιν ἡμᾶς προσκεῖσθαι μόνῳ , καὶ ἀγαπᾷν αὐτὸν ἐξ ὅλης ψυχῆς καὶ καρδίας 0 .
λΟγΟσ Ζʹ .
περὶ τῆς εἰς ἀδελφοὺς ἀγάπης 0 .
λΟγΟσ Ηʹ .
ἔτι περὶ ἀγάπης τῆς εἰς ἀδελφοὺς , καὶ κατὰ τοῦ κλέπτοντος μόσχον ἢ πρόβατον 0 .
λΟγΟσ Θʹ .
περὶ τῆς ἐν πνεύματι καὶ ἀληθείᾳ προσκυνήσεως , καὶ περὶ τῆς ἁγίας σκηνῆς ὅτι τύπος ἦν τῆς ἐν Χριστῷ Ἐκκλησίας 0 .
λΟγΟσ Ιʹ .
περὶ τῶν ἐν τῇ ἁγίᾳ σκηνῇ 0 .
λΟγΟσ ΙΑʹ .
περὶ ἱερωσύνης , καὶ ὅτι τύπος ἦν ἡ κατὰ νόμον τῆς ἐν Χριστῷ ΛΟΓΟΣ ΙΒʹ .
περὶ ἱερωσύνης .
λΟγΟσ ΙΓʹ .
ἔτι περὶ ἱερωσύνης 0 .
λΟγΟσ ΙΔʹ .
ὅτι χρὴ τοὺς φοιτᾷν ἐθέλοντας ἐν ἐκκλησίαις καθαροὺς καὶ ἐκνενιμμένους εἶναι τὴν ἐξ ἁμαρτίας κηλῖδα , καὶ οὕτω παρίστασθαι τῷ Θεῷ 0 .
λΟγΟσ ΙΕʹ .
ὅτι χρὴ καθαροὺς καὶ ἐκνενιμμένους τὴν ἁμαρτίαν παρίστασθαι τῷ Θεῷ 0 .
καὶ ὅτι ἐν Χριστῷ πάλιν ἡμῖν ἡ κάθαρσις 0 .
λΟγΟσ Ιϛʹ .
ὅτι χρὴ προσάγειν ἡμᾶς θυσίας πνευματικὰς καὶ δωροφορίας Θεῷ 0 .
λΟγΟσ ΙΖʹ .
περὶ ἑορτῶν ἁγίων .
τΟΥ ΕΝ ΑΓΙΟΙΣ ΠΑΤΡΟΣ ΗΜΩΝ ΚΥΡΙΛΛΟΥ ΑΡΧΙΕΠΙΣΚΟΠΟΥ ΑΛΕΞΑΝΔΡΕΙΑΣ , ΠΕΡΙ ΤΗΣ ΕΝ ΠΝΕΥΜΑΤΙ ΚΑΙ ΑΛΗΘΕΙΑ ΠΡΟΣΚΥΝΗΣΕΩΣ ΚΑΙ ΛΑΤΡΕΙΑΣ .
α .
ὁ νομομαθὴς ἀληθῶς καὶ ἱερώτατος Παῦλος , τῆς διὰ Χριστοῦ σωτηρίας ἐννενοηκὼς τὸ μυστήριον , ἀνακεφαλαίωσιν ἐν αὐτῷ γενέσθαι φησὶ τῶν τε ἐν οὐρανῷ καὶ τῶν ἐπὶ τῆς γῆς , ἐν εὐδοκίᾳ τε καὶ θελήσει τοῦ Θεοῦ καὶ Πατρὸς , τὴν τῶν ὅλων ἐπανόρθωσιν , καὶ τὴν εἰς ὅπερ ἦν ἐν ἀρχῇ ἀναφοίτησιν τῶν κατεφθαρμένων , τῷ τῆς ἀνακεφαλαιώσεως σαφηνίζων ὀνόματι .
διεμέμνητο γάρ που , κατά γε τὸ εἰκὸς , Θεοῦ λέγοντος διὰ φωνῆς προφητῶν ·
μὴ μνημονεύετε τὰ πρῶτα , καὶ τὰ ἀρχαῖα μὴ συλλογίζεσθε .
ἰδοὺ ἐγὼ ποιῶ καινὰ , ἃ νῦν ἀνατελεῖ , καὶ γνώσεσθε αὐτά .
τοιγάρτοι καὶ αὐτὸς ἅτε καὶ θείοις ἐντεθραμμένος λόγοις , τὴν ἐν τούτοις ἡμῖν προαγόρευσιν ἐκπεπερασμένην ἤδη πως ἐν Χριστῷ παρέδειξε λέγων ·
ὥστε εἴ τις ἐν Χριστῷ καινὴ κτίσις , τὰ ἀρχαῖα παρῆλθεν , ἰδοὺ γέγονε τὰ πάντα καινά 0 .
ἀνεστοιχειώμεθα γὰρ ἐν Χριστῷ , καὶ γεγόναμεν καινὴ κτίσις .
καὶ ἐν αὐτῷ δὴ καὶ μόνῳ τὸ καινὸν ὄνομα πεπλουτήκαμεν ·
κεκλήμεθα γὰρ Χριστοῦ .
καὶ γοῦν πάλιν αὐτός πού φησιν ὁ θεσπέσιος Παῦλος περὶ ἡμῶν ·
Οἱ δὲ τοῦ Χριστοῦ Ἰησοῦ τὴν σάρκα ἐσταύρωσαν σὺν τοῖς παθήμασι καὶ ταῖς ἐπιθυμίαις .
ἁγιοπρεπὴς γὰρ ὁ βίος τοῖς ἐν Χριστῷ , καὶ σαρκικῶν ἐπέκεινα παθῶν , καὶ γεώδους ἀκαθαρσίας 0 .
ὅτι δὲ ἔμελλεν ἥξειν ἐφ ἡμᾶς τὸ καινὸν ὅνομα τὸ ἐπικληθὲν ἡμῖν ἐν Χριστῷ , σαφὲς ἂν γένοιτο , Θεοῦ διακεκραγότος διὰ φωνῆς ἁγίων ·
τοῖς δουλεύουσί μοι κληθήσεται ὄνομα και νὸν , ὃ εὐλογηθήσεται ἐπὶ τῆς γῆς .
Εὐλογήσουσι γὰρ τὸν Θεὸν τὸν ἀληθινόν .
Οὐκοῦν ἐπειδήπερ οὐκ ἂν ἐνδοιάσειέ τις , ὀρθὰ καὶ εἰκότα φρονεῖν ᾑρημένος , ὅτι καινὰ γέγονεν ἐν Χριστῷ , φέρε , καταθρήσωμεν τὴν παλαίωσιν ἥτις ποτέ ἐστι , καὶ τίνος ἂν λέγοιτο γενέσθαι τυχὸν ἡ πρὸς ἄμεινον ἐπανόρθωσις , ὡς ἀπό γε τοῦ μὴ εἰς ἅπαν ἐῤῥῶσθαι τε καὶ ἀλωβήτως ἔχειν ·
ἤγουν ἀπὸ τοῦ κατεφθαρμένου , καὶ εἰς ὅπερ οὐκ ἦν ἐν ἀρχαῖς ἀδοκήτως ὑπενηνεγμένου .
Εἰδείη γὰρ ἂν ὦδέ τις , καὶ μάλα ὀρθῶς , τὸ ὅποιπερ ἂν ἡμῖν ὁ τοῦ προτεθέντος λόγου διᾴττει σκοπὸς , καὶ τὸ ἀμωμήτως ἔχον , ἐξοίχοιτο ἂν οὐδαμῶς .
Οὐκοῦν ὁ τῶν ὅλων ἀριστοτέχνης Θεὸς , δυνάμει τῇ ἰδίᾳ καὶ παντουργικῇ , τουτέστι , τῷ Υἱῷ , πρὸς πᾶν ὁτιοῦν τῶν πρακτέων χρώμενος 0 ·
γέγονε γὰρ δι αὐτοῦ τὰ πάντα , καὶ χωρὶς αὐτοῦ ἐγένετο οὐ δὲ ἕν ·
οὐρανόν τε καὶ γῆν καὶ πρό γε τῶν ἄλλων ἐν ἀρχῇ διετεκτήνατο , καὶ πρὸς γένεσιν ἐκάλει , καίτοι μὴ ὅντα ποτέ .
πῶς δὲ ἄρα , τυχὸν εἴ τις ἔροιτο , καὶ πόθεν , ἀκούσεται πρὸς ἡμῶν τὸ σοφὸν δὴ τοῦτο καὶ ἄριστον ἀληθῶς 0 ·
τίς ἔγνω νοῦν Κυρίου ;
Εἰ γὰρ δή τις ἕλοιτο τὰ τοιάδε διαμαθεῖν , ὅτι δεήσει πάντως αὐτῷ καὶ νοῦ καὶ φρενὸς , κατά γε τὴν ἐν Θεῷ νοουμένην , οὐκ ἀμφίλογον 0 .
ἀλλ  ὅτι μικρὰ τὰ ἐν ἡμῖν ἢ καὶ οὐδὲν ὅλως ὡς πρὸς Θεὸν , σαφηνιεῖ δὲ λέγων αὐτός 0 1 ·
Οὐ γάρ εἰσιν αἱ βουλαί μου , ὡς αἱ βουλαὶ ὑμῶν , οὐ δὲ ὥσπερ αἱ ὁδοὶ ὑμῶν , αἱ ὁδοί μου 0 1 .
ἀλλ ὡς ἀπέχει ὁ οὐρανὸς ἀπὸ τῆς γῆς , οὕτως ἀπέχει ἡ ὁδός μου ἀπὸ τῶν ὁδῶν ὑμῶν , καὶ τὰ διανοήματα ὑμῶν ἀπὸ τῆς διανοίας μου 0 .
ἀνείσθω δὴ οὖν , ὡς περιττὴ καὶ οὐδαμόθεν ἁλώσιμος , ἡ περὶ τούτων βάσανος 0 .
δημιουργεῖ γὰρ ὡς οἶδε , καὶ ὅπως ἂν δύναιτο Θεός .
ἐκπεποιημένων δὴ οὖν οὐρανοῦ καὶ γῆς ἐν ἀρχαῖς , εἶτα τῆς τῶν ὑδάτων πληθύος εἰς ἔνα χῶρον συνεσταλμένης 0 ·
εἴκειν γὰρ ἦν ἀνάγκη τῷ λέγοντι ·
συναχθήτω τὸ ὕδωρ εἰς συναγωγὴν μίαν ·
ἐξεκαλύπτετο μὲν ἡ γῆ , πόαις δὲ ταῖς οὕτω πολυειδέσι πανταχοῦ ἠνθίζετο , καὶ ἦν ἀσυνήθως εὐπρεμνοτάτη ξύλων ἐγκάρπων λαχοῦσα γένεσιν .
ἡλίου δὲ καὶ σελήνης ἐφαίνοντο κύκλοι , καὶ νόμος ἦν ὁ παρὰ τοῦ Θεοῦ βραβεύων ἑκάστῳ τὸ τῆς ἀρχῆς μέτρον .
τετάχατο γὰρ , ὁ μὲν εἰς ἠῶ καὶ αὐγάς ·
ἡ δὲ εἰς νύκτα καὶ σκότος 0 ·
καὶ αὐτὸς δὲ τοῖς ἄστροις ὁ σύμπας ἡμῖν οὐρανὸς κατεῤῥαίνετο .
καὶ μὴν καὶ ἐφ ὅτῳ γεγόνασιν , ἐθεσμοθέτει λέγων ·
καὶ ἔστωσαν εἰς σημεῖα καὶ εἰς καιροὺς , καὶ εἰς ἡμέρας καὶ εἰς ἐνιαυτοὺς , καὶ ἔστωσαν εἰς φαῦσιν ἐν τῷ στερεώματι τοῦ οὐρανοῦ , ὥστε φαίνειν ἐπὶ τῆς γῆς .
ἐπειδὴ δὲ ζωὴ κατὰ φύσιν ἐστὶν ὁ τῶν ὅλων Δημιουργὸς , καὶ αὐτὴν τῶν ὑδάτων τὴν φύσιν μητέρα νηκτῶν καὶ τῶν εἰς ἀέρα πτηνῶν εἰργάζετο .
γῆν δὲ δὴ πάλιν ἐκέλευε καὶ κτηνῶν πολύμορφον ἐκδοῦναι φύσιν , καὶ θηρῶν ἀγρίων ἀτίθασσα γένη .
καὶ ἀμελητὶ τὸ δοκοῦν καὶ ὑπὲρ νοῦν ἐξεπράττετε .
ἐφ ἐκάστῳ τῶν πεποιημένων , Λόγος ἦν ὁ δη μιουργὸς , καὶ νεῦμα μόνον ἡ γένεσις 0 .
ἁνδανούσης δὲ καὶ αὐτῷ τῷ τῶν ὅλων τεχνίτῃ τῆς ἐν τοῖς γεγονόσιν εὐκοσμίας , σκέψις εἰσῄει λοιπὸν ἑτέρα τὸν δι ὃν ἐκεῖνα παρήχθη πρὸς ὕπαρξιν , τελευταῖον εἰσφέρουσα , φημὶ δὲ τὸν ἄνθρωπον .
ἔδει γὰρ , ἔδει τὸν τῶν ὅλων Δημιουργὸν ἀγαθὸν ὄντα κατὰ φύσιν , μᾶλλον δὲ αὐτὸ τὸ ἀγαθὸν τοῦθ ὅπερ ἐστὶ , καὶ πρὸς ἡμῶν γινώσκεσθαι .
ἔδει πλήρη γενέσθαι τὴν γῆν τῶν εἰδότων δοξολογεῖν , καὶ ἀπὸ καλλονῆς κτισμάτων , καθὰ γέγραπται , τὴν τοῦ δεδημιουργηκότος κατασκέπτεσθαι δόξαν .
ὡς γὰρ ὁ προφήτης φησὶν Ἡσαΐας , Οὐκ εἰς κενὸν ἐποίησας αὐτὴν , δῆλον δὲ ὅτι τὴν γῆν , ἀλλ  εἰς τὸ κατοικεῖσθαι 0 1 .
ἦν οὖν ἀναγκαῖον , ζῶον ἐν αὐτῇ πλάττεσθαι λογικὸν , προαναδειχθέντων αὐτοῦ τῶν ὅσα ἐστὶ τελοῦντα πρὸς τέρψιν , καὶ πρός γε εὖ πεποιῆσθαι δοκεῖν .
ταύτῃτοι προαναφήνας ἐν κόσμῳ τῷ δέοντι γῆν τε καὶ οὐρανὸν , καὶ τὰ ἐν αὐτοῖς , ἐπὶ τὴν τοῦ ἀνθρώπου κεχώρηκε κατασκευήν ·
οὗ τῆς γενέσεως πρεσβυτέραν ἐποιεῖτο τὴν σκέψιν ·
καίτοι τὴν ἄλλην ἅπασαν κτίσιν ἀποσχεδιάζων ῥήματι , καὶ τῷ ἰδίῳ λόγῳ συνιστὰς ὡς Θεός 0 .
ἐπειδὴ δέ ἐστιν ἄνθρωπος ζῶον ἀληθῶς εὐφυὲς καὶ θεοειδέστατον 0 ·
ὡς ἂν μὴ δοκῇ τῆς ἀνωτάτω δόξης τὸ μίμημα , τῶν ἴσων εἰς ποίησιν τοῖς οὐχ ὧδε ἔχουσι λαχεῖν , καὶ προβουλίοις ἐτίμα καὶ αὐτουργίᾳ τὸ τέχνημα 0 .
ἄγαλμα δὲ διαπλάσας ἐκ γῆς , ζῶον αὐτὸ λογικὸν ἀποτελεῖ , καὶ ἵνα τοὺς τῆς ἰδίας φύσεως ἀνατρέχοι λόγους , ἄφθαρτον , ζωοποιὸν εὐθὺς ἐνεχάραττε πνεῦμα ·
καὶ ἐνεφύσησεν εἰς τὸ πρόσωπον αὐτοῦ πνοὴν ζωῆς , καὶ ἐγένετο ὁ ἄνθρωπος εἰς ψυχὴν ζῶσαν .
Εἶτα παραδείσου καὶ τρυφῆς ἠξίου , καὶ τὸ κατὰ πάντων τῶν ἐπὶ γῆς αὐτῷ προσνενέμηκε κράτος ·
νηκτοῖς ἐπετίθει καὶ πτηνοῖς ἡγούμενον , καὶ ἀγέλας μὲν ἀγρίων αὐτῷ κατεζεύγνυ θηρῶν , ὑπεστρώννυ δὲ καὶ αὐτὰ τοῖς ἄλλοις ὁμοῦ τῶν ἰοβόλων τὰ γένη .
ἐκδεδιέναι δὲ ὅτι προσήκει τὸν ἄνθρωπον , φυσικοῖς ἐκέλευσεν ἀναπείθειν νόμοις .
ἦν οὖν ἄρα τῆς ἀνωτάτω δόξης τὸ ἐκμαγεῖον , καὶ θεοπρεποῦς ἐξουσίας εἰκὼν ἐπὶ γῆς ὁ ἄνθρωπος .
ἐπειδὴ δὲ τὸν εἰς τοῦτο ἥκοντα λοιπὸν εὐκλείας καὶ τρυφῆς διειδέναι δή που πάντως ἐχρῆν , ὅτι Θεὸν ἔχει τὸν ἐφεστηκότα , βασιλέα τε καὶ κύριον ·
ἵνα μὴ ταῖς ἄγαν εὐημερίαις ἑτοιμότατα διολισθήσῃ εἰς τὸ οἴεσθαι τυχὸν ἀπηλλάχθαι καὶ ἐξουσίας καὶ τῆς τοῦ κρατοῦντος ὑπεροχῆς , νόμον εὐθὺς ἐδίδου , καὶ ταῖς παραβάσεσιν ἐποιεῖτο γείτονα τὴν κολάζουσαν ἀπειλήν .
ἁμαρτίας μὲν γὰρ οὔπω τις ἦν ἐπὶ τῆς γῆς ὁ τρόπος , ἑνὸς ὄντος καὶ μόνου .
ἵνα δὲ γένοιτο καὶ ὑπὸ νόμον , ἐπενοεῖτό τις αὐτῷ καὶ φυλακῆς τρόπος ·
ἀπὸ γὰρ παντὸς ξύλου , φησὶ , τοῦ ἐν τῷ παραδείσῳ βρώσει φάγῃ .
ἀπὸ δὲ τοῦ ξύλου τοῦ γινώσκειν καλὸν καὶ πονηρὸν , οὐ φάγεσθε ἀπ αὐτοῦ .
ἣν δ ἂν ἡμέραν φάγητε ἀπ αὐτοῦ , θάνατον ἀποθανεῖσθε .
Εἶτα μιᾶς τοῦ Ἀδὰμ παραιρεθείσης πλευρᾶς , τὸ γύναιον δὲ πλάττεται , καὶ πρὸς παίδων γονὴν ὑπηρετῆσον αὐτῷ , καὶ συμβιοτεῦσον ὡς ὁμογενὲς , καὶ δὴ καὶ συνδιαιτώμενον ἐν ἀπλότητι διατελεῖ ·
ἐπειδὴ δὲ ταῖς τοῦ διαβόλου παρηνέχθη συκοφαντίαις πρὸς παράβασιν , καὶ τὸ ἀπόῤῥητον τῶν ξύλων ἐδώδιμον ἐποιήσατο ·
συγκατώλισθε δὲ καὶ αὐτὸς ὁ προπάτωρ Ἀδὰμ , ἡ φύσις εὐθὺς θανάτῳ κατεδικάζετο .
καὶ τῷ μὲν γυναίῳ τὸ , Ἐν λύπαις τέξῃ τέκνα , τῷ δὲ Ἀδὰμ , Ἐπικατάρατος ἡ γῆ ἐν τοῖς ἔργοις σου , προσεφώνει Θεός 0 .
καὶ πρός γε δὴ τούτοις , τῶν πολυεύκτων καὶ ἐν ἀρχαῖς ἐνδιαιτημάτων καὶ τῆς τοῦ παραδείσου τρυφῆς ἐξεπέμποντο .
γυμνοὶ δὲ ὅτι καὶ ἀνείμονες , καὶ ἐν χρείᾳ λοιπὸν ἐσθημάτων ὄντες , τότε δὴ μόλις ἐμάνθανον ·
καὶ χιτῶνες ἧσαν αὐτοῖς πρὸς τοῦτο δερματινοὶ , Θεοῦ κατοικτείραντος ·
καὶ γῆν ἐπεγράφοντο μητέρα , καὶ τοῖς τῆς φθορᾶς ὑπεφέροντο λίνοις , ἐλελοίπει δὲ , οἶμαι , παντελῶς οὐδὲν τῶν εἰς ἐσχάτην ταλαιπωρίαν αὐτοῖς .
ἀλλὰ τί δῆτα 0 ;
φήσειεν ἂν , οἶμαι , τίς ·
εἰ πρὸς τοσαύτην ἔμελλεν ἀθλιότητα κατοιχήσεσθαι γεγονὼς ὁ ἄνθρωπος , πῶς οὐκ ἄμεινον αὐτῷ παρὰ πολὺ νοοῖτ  ἂν εἰκότως τὸ μὴ ὑπάρχειν αὐτόν ;
λαμπρὸν δὲ οὕτως καὶ ἀξιάγαστον ἀποτελεῖ τὸν οὐκ εἰς μακρὰν ἐσόμενον οἰκτρὸν καὶ ἐλεεινὸν , καὶ ἐν ἀρᾷ καὶ δίκῃ .
ἠγνόει μὲν οὖν ἥκιστά γε τὸ μέλλον Θεὸς ὢν κατὰ φύσιν ὁ Δημιουργός .
ἐπειδὴ δὲ εἰδὼς εἰργάζετο , πῶς οὐκ ἀδικήσας μᾶλλον ἢ γοῦν ὀνήσας ἁλώσεται , εἴπερ ἐστὶν ἄμεινον ἀληθῶς τοῖς ἐσομένοις ἀθλίως τὸ μηδόλως ἐλθεῖν εἰς γένεσιν , κατά γε τὴν αὐτοῦ τοῦ Σωτῆρος φωνὴν , ἣν ἐπὶ τῷ προδότῃ λελάληκε μαθητῇ 0 ·
καλὸν ἦν αὐτῷ , εἰ οὐκ ἐγεννήθη ὁ ἄνθρωπος ἐκεῖνος ;
πρὸς δὴ τὰ τοιαῦτα φαίην ἃν , ὅτι σφαλερὸν ἄγαν καὶ τῆς εἰς λῆξιν ἡκούσης ἐμβροντησίας ἐγγὺς , μᾶλλον δὲ εἴσω τε καὶ ἐπέκεινα πολὺ , τὸ τοῖς θείοις σκέμμασιν ὡς οὐκ ὀρθῶς γεγονόσιν ἐπιτιμᾷν 0 1 ·
καὶ τὴν ἀνωτάτω φύσιν , ἢ τοῦ πρέποντος ἀλογῆσαι τυχὸν , ἢ γοῦν οἴεσθαι διαμαρτεῖν τοῦ χρησίμου τε καὶ ἐν ἀμείνοσιν ὡς ἔν γε τοῖς καθ ἡμᾶς 0 1 .
πρέποι δ ἂν μᾶλλον ἐν ταῖς βουλαῖς καὶ πράγμασι τὸ ἀμωμήτως ἔχον ἀπονέμοντας αὐτῇ , παραιτεῖσθαι τὸ φρονεῖν ὑπὲρ ἃ δεῖ φρονεῖν , καὶ τὸ περίεργον ἐν τούτοις οὐκ ἀνεπίπληκτον ἐᾷν .
καὶ πρός γε δὴ τούτῳ κ ἀκεῖνο , οἶμαί που , καταλογίζεσθαι χρή ·
πότερον τοῖς τὸ εἶναι μετὰ τοῦ εὖ εἶναι λαχοῦσιν , ἄμεινον δή που τὸ μὴ ἐλθεῖν εἰς γένεσιν , ἤγουν τὸ ὑπάρξαι , καὶ τῆς τοῦ Δημιουργοῦ μεταλαχεῖν ἡμερότητος 0 1 ·
ἀλλ οὐκ ἂν ἐνδοιάσειέ τις , καθάπερ ἐγ ᾦμαι 0 .
ὥσπερ γὰρ τοῖς ἐσομένοις ἀθλίως , εἰ παρενεχθεῖεν εἰς γένεσιν , τὸ μὴ τούτου τυχεῖν νοοῖτ  ἂν εἰκότως ἄμεινόν τε καὶ αἱρετώτερον 0 ·
κατὰ τὸν αὐτὸν , οἶμαι , τρόπον καὶ τοῖς ὡς ἥκιστα διακεισομένοις χρῆμα καλόν τε καὶ ἀξιόληπτον τὸ ἐν ὑπάρξει γενέσθαι καὶ ζῇν 0 .
τί οὖν , εἰπέ μοι ;
χρῆναι γὰρ ἔγωγέ φημι τὸν ἐπὶ τόδε λόγον ἀναβιβάζεσθαι πρὸς ἡμῶν καὶ εἰς τὰ πολὺ λίαν τῶν καθ ἡμᾶς ἐπέκεινα ·
φημὶ δὲ δὴ πάλιν τοὺς μακαρίους ἀγγέλους .
πεποίηνται δὲ δὴ παρὰ Θεοῦ , καὶ τὴν ἐξ οὐκ ὅντων ἔχουσιν εἰς τὸ εἶναι πάροδον Ἄγγελοί τε καὶ Ἀρχάγγελοι , Θρόνοι τε καὶ Ἐξουσίαι , Δυνάμεις καὶ Ἀρχαὶ , καὶ αὐτὰ δὲ πρὸς τούτοις τὰ ἀνώτατα Σεραφίμ 0 .
ἐτέλει δὲ καὶ αὐτὸς ἐν τοῖς γεγονόσιν ὁ δράκων ὁ ἀποστάτης , καὶ αἱ σὺν αὐτῷ δυνάμεις αἱ πονηραὶ , καὶ ἦσαν ὁμοῦ τοῖς ἄλλοις ἁγίοις καὶ λογικοῖς κτίσμασι , τὰς ἄνω πληροῦντες μονὰς , διαπρέποντες ἐν δόξῃ , καὶ τῶν καθ ἡμᾶς πολὺ δὴ λίαν ἐν ἀμείνοσι , καὶ ἀσύγκριτον ἔχοντες τὴν ὑπεροχήν .
καὶ γοῦν εἴρηταί που παρὰ Θεοῦ ·
μετὰ τῶν Χερουβὶμ τέθεικά σε .
ἀλλ  ἐρηρεισμένην μὲν ἔχουσι τὴν δόξαν τὰ ἅγια Χερουβὶμ , καὶ σώζει βεβαίως τὴν οἰκείαν ἀρχήν .
καὶ χίλιαί τε χιλιάδες λειτουργοῦσι Θεῷ , καὶ μύριαι μυριάδες παρειστήκεισαν αὐτῷ .
κατώλισθε δὲ μεθ ἑτέρων ὁ Σατανᾶς , καὶ τῆς οἰκείας δόξης ἐστέρηται .
ἄρ  οὖν ἐπειδήπερ ἀπολιπεῖν ἔμελλε τὴν οἰκείαν ἀρχὴν ἐθελοντὴς διανεύσας ἐπὶ τὸ προσκρούειν Θεῷ ·
ὄκνον εἰσδέχεσθαι , τὸν ἐπὶ τῇ ποιήσει φημὶ τῶν ἁγίων ἀγγέλων , τὸν τῶν ὅλων ἐδέησε Δημιουργὸν , καὶ τὴν οὕτω λαμπρὰν καὶ ἀξιάγαστον ἀποσείσασθαι κτίσιν .
Εἶτα πῶς οὐκ ἂν ἠδικῆσθαι δόξειεν , εἰ μὴ παρήχθη πρὸς γένεσιν ἡ παρεστῶσά τε εἰς δεῦρο καὶ λειτουργοῦσα πληθὺς , καὶ Θεῷ τῷ τεκτηναμένῳ τηροῦσα τὸ γνήσιον , καὶ τὸ εἰς λήθην ἐλθεῖν τῆς ἰδίας ἀρχῆς οὐκ ἀνεχομένη παθεῖν ;
τί γὰρ , εἰπέ μοι , τὸ σφόδρα λυποῦν , εἰ διημαρτήκασί τινες ἐξ ὑπεροψίας τοῦ εὖ εἶναι τυχόν 0 ;
ἀλλ οἵγε τούτων ἀμείνους , ἑστᾶσι μετὰ Θεοῦ , καὶ τῆς ἡμερότητος αὐτοῦ πλουσίως ἀναπιμπλάμενοι , μακραῖς καὶ ἀκαταλήκτοις δοξολογίαις καταγεραίρουσι .
καὶ περὶ αὐτῶν , οἶμαί που , φησὶν ὁ μακάριος Δαβίδ ·
μακάριοι πάντες οἱ κατοικοῦντες ἐν τῷ οἴκῳ σου , εἰς τοὺς αἰῶνας τῶν αἰώνων αἰνέσουσί σε .
ἔχοντος δὲ ὧδε τοῦ περὶ τούτων λόγου , φέρε καθέντες τὴν βάσανον καὶ ἐν τοῖς καθ ἡμᾶς αὐτοὺς , ἐκεῖνο διασκεψώμεθα .
πεποίητο μὲν γὰρ ὁ ἄνθρωπος ἐν ἀρχαῖς τῶν ἰδίων θελημάτων τὰς ἡνίας πεπιστευμένος , καὶ τὴν ἐφ  ᾧπερ ἂν ἕλοιτο ῥοπὴν ἀνειμένην ἔχων .
ἐλεύθερον γὰρ τὸ Θεῖον , πρὸς ὃ καὶ μεμόρφωτο 0 .
ὧδε δὲ ἦν , οἶμαι , καὶ οὐχ ἑτέρως κεκτῆσθαι τὸ ἀξιάγαστον , εἰ ἐθελοντὴς ὁρῷτο τῆς ἀρετῆς ἐργάτης , καὶ γνώμης ἔχων καρπὸν , τὸ ἐν ἔργοις εἰλικρινὲς , οὐκ ἀνάγκης ὥσπερ ἀποτέλεσμα φυσικῆς , οὐκ ἐφιείσης ὅλως ἔξω φέρεσθαι τοῦ καλοῦ , κ ἂν εἰ δρᾷν ἕλοιτο τὸ μὴ οὕτως ἔχον 0 .
Οὐκοῦν ἀνῆπτο μὲν ἐν ἀρχαῖς ὁ ἄνθρωπος τὴν ἐφ  ἅπασι τοῖς πρακτέοις ἀνειμένην τε καὶ ἄφετον τῆς διανοίας ῥοπήν ·
ἀλλὰ τοῖς τοῦ δράκοντος φενακισμοῖς , ἐφ  ἃ μὴ προσῆκεν , ἀσυνέτως παρεκομίζετο , καὶ δι οὐδενὸς ἐποιεῖτο λόγου τὴν παράβασιν .
ταύτῃτοι κατεδικάζετο θανάτῳ καὶ φθορᾷ , προαναθροῦντος , οἶμαι , Θεοῦ τὸ ὡς ἔν γε τῷ συμβεβηκότι λυσιτελέστερον 0 .
διανενευκὼς γὰρ ἅπαξ εἰς ἁμαρτίαν ὁ ἄνθρωπος , καὶ ἀῤῥωστούσης αὐτῷ τῆς φύσεως τὴν εἰς τὰ φαῦλα ῥοπὴν , ἐν ἴσῳ που τάχα τοῖς ἀκαθάρτοις πνεύμασι , διηνεκὲς ἐπὶ γῆς κατεφωρᾶτο κακόν .
ἐπενοεῖτο τοίνυν χρησίμως ὁ τῆς σαρκὸς θάνατος , οὐκ εἰς ὄλεθρον ὁλοτελῆ παραπέμπων τὸ ζῶον ·
εἰς καινουργίαν δὲ μᾶλλον , καὶ , ἵν οὕτως εἴπωμεν , εἰς ἀνασκευὴν οἷά τι σκεῦος συντεθλασμένον κατὰ καιροὺς ἐφυλάττετο 0 .
ὅτι μὲν γὰρ συμβήσεται μεταξὺ τῷ ζώῳ τὸ παθεῖν τὴν φθορὰν , οὐκ ἠγνόηκεν ὁ Δημιουργὸς , ἀλλ ἠπίστατο , μετὰ τούτου καὶ τῶν ἀτόπων τὴν λύσιν , καὶ τῆς φθορᾶς τὴν ἀναίρεσιν , καὶ εἰς τὸ ἄμεινον ἀνακομιδὴν , καὶ τῶν ἐν ἀρχαῖς ἀγαθῶν τὴν ἀνάληψιν 0 .
ᾔδει γὰρ ὅτι πέμψει κατὰ καιροὺς τὸν ἴδιον Υἱὸν ἐν ἀνθρωπείᾳ μορφῇ τεθνηξόμενον ὑπὲρ ἡμῶν , καὶ τοῦ θανάτου καταλύσοντα κράτος , ἵνα καὶ νεκρῶν καὶ ζώντων κυριεύσῃ .
εἰ μὴ πάντες πεπιστεύκασιν , ἀλλ ἥγε τῶν σεσωσμένων πληθὺς ἀριθμῶν κρείττων ὑπάρχουσα , τῆς ἐκείνων ἀπωλείας οἱονεὶ κατορχήσεται ·
καὶ τὸ λυποῦν ἐπ ἐκείνοις , ἕωλον ἀποφανεῖ , μονονουχὶ λέγουσα ·
τοιγαροῦν ἔδονται τῆς ἑαυτῶν ὁδοῦ τοὺς καρπούς .
διασώζεσθαι γὰρ ἐξὸν , εἰ βεβούλοιντο , καὶ διαδρᾶναι μὲν τῶν μεταξὺ παρεισδεδυκότων τὰ βλάβη , τὸν λυτρωτὸν οὐ προσίενται , τουτέστι , Χριστόν 0 .
ἆρα γὰρ εἴ τις , εἰπέ μοι , τὰ εἰς γηπονίαν τεχνίτης , τοῖς τῶν δένδρων εὐφυεστέροις τὸν ἴδιον ἐνεπίμπλη κῆπον 0 ·
εἶτα μὴ πάντα διαφυγεῖν τὰ ἐκ διαφόρων αἰτιῶν συμβέβηκε βλάβη ·
οὐκ ἂν οἴοιτό τις μὴ ὀρθῶς ἑλέσθαι πονεῖν τὸν γηπονεῖν ᾑρημένον ;
ἀλλ οὐκ ἂν , οἶμαι , τὶς καταμωμήσαιτο .
πολλοῦ γε καὶ δεῖ ·
ὁ μὲν γὰρ τὴν δέουσαν τῶν πεφυτευμένων ἐποιεῖτο φροντίδα , τὰ δὲ ἠῤῥώστησε τὸ παθεῖν .
ἆρ οὖν ἐροῦμεν ὡς ἦν ἄμεινον τὸ μηδόλως χρῆναί τινας ἰέναι ἐπὶ τὸ γηπονεῖν ·
μή τε μὴν τοῖς εὐγενεστάτοις ἐντεθηλέναι φυτοῖς τὸν παράδεισον , ἐᾷν δὲ μᾶλλον ἀνελεῖν εἰς ἅπαν τῆς φυτουργίας τοὺς τρόπους , ἵνα μὴ ἀδικοῖντο τῶν πεφυτευμένων τινά 0 ;
καὶ πῶς οὖν οὐκ ἀπόπληκτον κομιδῇ τὸ ὀρθῶς ἔχειν οἴεσθαι ταυτί 0 ·
Οὐκ οὖν οὐκ ἐν δίκῃ γραψόμεθα τὸν Δημιουργὸν παρενεγκόντα πρὸς ὕπαρξιν , ἑαυτοὺς δὲ μᾶλλον αἰτιασόμεθα τὴν ἐθελούσιον παθόντες βλάβην , εἰ νοῦ καὶ φρενός ἐσμεν ἐν καλῷ .
ὅτι γὰρ παρακομίζων εὐθὺς εἰς τὸ εἶναι τὸν ἄνθρωπον , ἐνενόει μὲν ὅτι πεσεῖται εἰς τὴν φθοράν ·
οὐκ ἠγνόει δὲ καὶ τοὺς τῆς θεραπείας τρόπους , ἀναπείθει σαφῶς ὁ θεσπέσιος Παῦλος , τῆς διὰ Χριστοῦ σωτηρίας τὴν ὡς ἐν προγνώσει πνεύματος ἀρχαιότητα μαρτυρῶν .
ἐπιστέλλει γὰρ οὕτως Τιμοθέῳ τῷ οἰκείῳ μαθητῇ ·
μὴ οὖν ἐπαισχυνθῇς τὸ μαρτύριον τοῦ Κυρίου ἡμῶν , μη δὲ ἐμὲ τὸν δέσμιον αὐτοῦ ·
ἀλλὰ συγκακοπάθησον τῷ Εὐαγγελίῳ κατὰ δύναμιν Θεοῦ τοῦ σώσαντος ἡμᾶς , καὶ καλέσαντος κλήσει ἁγίᾳ , οὐ κατὰ τὰ ἔργα ἡμῶν , ἀλλὰ κατὰ ἰδίαν πρόθεσιν καὶ χάριν τὴν δοθεῖσαν ἡμῖν ἐν Χριστῷ Ἰησοῦ πρὸ χρόνων αἰωνίων , φανερωθεῖσαν δὲ ἐπ ἐσχάτων τῶν χρόνων διὰ τῆς ἐπιφανείας τοῦ Σωτῆρος ἡμῶν Ἰησοῦ Χριστοῦ .
ἑτέροις δὲ αὖ 0 ·
Οἴδαμεν , ὅτι τοῖς ἀγαπῶσι τὸν Θεὸν πάντα συνεργεῖ εἰς ἀγαθὸν , τοῖς κατὰ πρόθεσιν κλητοῖς οὖσιν .
ὅτι οὓς προέγνω , καὶ προώρισε συμμόρφους τῆς εἰκόνος τοῦ Υἱοῦ αὐτοῦ , εἰς τὸ εἶναι αὐτὸν πρωτότοκον ἐν πολλοῖς ἀδελφοῖς 0 .
Οὓς δὲ προώρισε , τούτους καὶ ἐκάλεσε ·
καὶ οὓς ἐκάλεσε , τούτους καὶ ἐδικαίωσεν .
Οὓς δὲ ἐδικαίωσε , τούτους καὶ ἐδόξασεν .
ἀκούεις ὅπως δεδόσθαι φησὶ τὴν ἐν Χριστῷ χάριν πρὸ χρόνων αἰωνίων ·
προεγνῶσθαι δὲ καὶ προωρίσθαι σαφῶς παρὰ τοῦ Θεοῦ καὶ Πατρὸς τοὺς συμμόρφους ἐσομένους τῆς εἰκόνος τοῦ Υἱοῦ αὐτοῦ .
προέγνωστο γὰρ , ὡς ἔφην , ὁ τῆς ἐνανθρωπήσεως τρόπος ·
ἐταμιεύετο δὲ καιρῷ τῷ προσήκοντι τῶν ἀῤῥωστημάτων ἡ λύσις , καὶ μαρτυρήσει πάλιν ὁ Παῦλος , ὡδὶ ἐγγράψας ·
τῷ δὲ δυναμένῳ ἡμᾶς στηρίξαι κατὰ τὸ Εὐαγγέλιόν μου , καὶ τὸ κήρυγμα Ἰησοῦ Χριστοῦ , κατὰ ἀποκάλυψιν μυστηρίου χρόνοις αἰωνίοις σεσιγημένου , φανερωθέντος νῦν διά τε Γραφῶν προφητικῶν κατ ἐπιταγὴν τοῦ αἰωνίου Θεοῦ , εἰς ὑπακοὴν πίστεως , εἰς πάντα τὰ ἔθνη γνωρισθέντος , μόνῳ σοφῷ Θεῷ διὰ Ἰησοῦ Χριστοῦ , ᾧ ἡ δόξα εἰς τὸν αἰῶνα 0 .
σεσίγητο μὲν γὰρ τὸ μυστήριον , πεφανέρωτο δὲ νῦν , διά τε νόμου καὶ προφητῶν , κατὰ θέλησιν τοῦ Θεοῦ καὶ Πατρός .
ἀνεστοιχειώμεθα καὶ γὰρ ἐν Χριστῷ πρὸς τὸ ἐν ἀρχαῖς , ἀνατετραμμένων τῶν μεταξὺ παρεισβεβληκότων ἐξ ἀπάτης διαβολικῆς .
ἔφη γὰρ ὧδε πάλιν ὁ Παῦλος περὶ τοῦ πάντων ἡμῶν Σωτῆρος Χριστοῦ ·
ἐν ᾧ ἔχομεν τὴν ἀπολύτρωσιν διὰ τοῦ αἵματος αὐτοῦ , τὴν ἄφεσιν τῶν ἁμαρτημάτων κατὰ τὸν πλοῦτον τῆς χρηστότητος αὐτοῦ , ἧς ἐπερίσσευσεν εἰς ἡμᾶς , ἐν πάσῃ σοφίᾳ καὶ φρονήσει , γνωρίσας ἡμῖν τὸ μυστήριον τοῦ θελήματος αὐτοῦ , κατὰ τὴν εὐδοκίαν αὐτοῦ , ἣν προέθετο ἐν αὐτῷ εἰς οἰκονομίαν τοῦ πληρώματος τῶν καιρῶν , ἀνακεφαλαιώσασθαι τὰ πάντα ἐν τῷ Χριστῷ , τὰ ἐν τοῖς οὐρανοῖς , καὶ τὰ ἐπὶ τῆς γῆς , ἐν αὐτῷ .
ἐν ᾧ καὶ ἐκληρώθημεν , προορισθέντες κατὰ πρόθεσιν τοῦ τὰ πάντα ἐνεργοῦντος κατὰ τὴν βουλὴν τοῦ θελήματος αὐτοῦ , εἰς τὸ εἶναι ἡμᾶς εἰς ἔπαινον δόξης αὐτοῦ τοὺς προηλπικότας ἐν τῷ Χριστῷ .
ἰδοὺ δὴ πάλιν προωρίσμεθα μὲν , κατὰ πρόθεσιν τοῦ Πατρός ·
πρεσβυτέραν δὲ ὥσπερ καὶ τὴν ἐλπίδα τοῦ εἶναι πεπλουτήκαμεν , Θεοῦ τὸ χρῆμα προεγνωκότος , καὶ ἐν ἰδίαις βουλαῖς τὰ ἐφ ἡμῖν ἑπόμενα καταγράφοντος 0 .
ἐπειδὴ γὰρ πεφενάκικε τὸν Ἀδὰμ , καὶ τοῖς τῆς ῥᾳστώνης ἐγκλήμασιν ἔνοχον ἀπέφηνεν ἐν ἀρχαῖς ὁ τῆς ἁμαρτίας εὑρετὴς κατακομισθῆναί τε οὕτω συνέβη πρὸς θάνατον , διαβέβηκε δὲ εἰς πάντας ἀνθρώπους ἡ δίκη , καθάπερ ἐκ ῥίζης ἐπὶ τὰ ἐξ αὐτῆς ἰόντος τοῦ πάθους 0 ·
βεβασίλευκε γὰρ ἀπὸ Ἀδὰμ καὶ μέχρι Μωσέως , καὶ ἐπὶ τοὺς ἁμαρτήσαντας ἐπὶ τῷ ὁμοιώματι τῆς παραβάσεως Ἀδὰμ λοιπὸν ἀναγκαίως προενόησε τῶν ἰδίων κτισμάτων ὁ Δημιουργὸς , καὶ ῥίζαν ἡμῖν ὥσπερ τοῦ γένους ἐμηχανᾶτο δευτέραν , εἰς ἀφθαρσίαν ἡμᾶς τὴν προτέραν ἀναβιβάζουσαν , ἵν  ὥσπερ ἡμᾶς ἡ τοῦ πρώτου τε καὶ ἀπὸ τῆς γῆς ἐχάραξεν εἰκὼν , τὸ ἐκτεθνάναι δεῖν , καὶ τοῖς τῆς φθορᾶς ἐναλῶναι βρόχοις 0 ·
οὕτω πάλιν ἡμῖν ἡ δευτέρα καὶ μετ ἐκεῖνον ἀρχὴ , τουτέστι , Χριστὸς , καὶ ἡ πρὸς αὐτὸν ὁμοίωσις διὰ πνεύματος , τὸ ἀνώλεθρον ἐνσημήνηται ·
καὶ ὥσπερ ἡμᾶς ἐν ἐκείνῳ τὸ δυσήκοον ταῖς τιμωρίαις ὑπήνεγκεν , οὕτως ἐν τούτῳ τὸ εἰκτικὸν καὶ τὸ εἰς ἅπαν εὐπειθὲς εὐλογίας τῆς ἄνωθεν καὶ παρὰ Πατρὸς ἀποφήνῃ μετεσχηκότας 0 .
ἐγένετο γὰρ , φησὶν , ὁ πρῶτος ἄνθρωπος Ἀδὰμ εἰς ψυχὴν ζῶσαν , ὁ ἔσχατος Ἀδὰμ εἰς πνεῦμα ζωοποιοῦν 0 .
καὶ πάλιν ἑτέρως ἡμῖν αὐτὸ διεσάφει , λέγων ·
ὁ πρῶτος ἄνθρωπος ἐκ γῆς χοϊκός 0 ·
ὁ δεύτερος ἄνθρωπος ὁ Κύριος ἐξ οὐρανοῦ 0 .
Οἷος ὁ χοϊκὸς , τοιοῦτοι καὶ οἱ χοϊκοί 0 ·
καὶ οἷος ὁ ἐπουράνιος , τοιοῦτοι καὶ οἱ ἐπουράνιοι 0 1 .
καὶ καθὼς ἐφορέσαμεν τὴν εἰκόνα τοῦ χοϊκοῦ , φορέσομεν καὶ τὴν εἰκόνα τοῦ ἐπουρανίου .
καὶ αὖθις 0 ·
Τεταπείνωκε γὰρ ἑαυτὸν , καθὰ γέγραπται ·
καθίκετο δὲ καὶ ἐθελοντὴς ἐν τοῖς καθ ἡμᾶς ὁ μονογενὴς τοῦ Θεοῦ Λόγος , οὐχ ἵνα μεθ ἡμῶν βασιλεύηται τῷ θανάτῳ , παραπέμποντος τοῦ Ἀδὰμ καὶ εἰς αὐτὸν τὴν νέκρωσιν ·
ἐπειδή ἐστιν αὐτὸς ὁ τὰ πάντα ζωογονῶν 0 ·
ἀλλ  ἵνα τὸ τῇ φθορᾷ κάτοχον εἶδος ἀποφήνας , μεταστοιχειώσῃ πρὸς ζωήν 0 .
ταύτῃτοι γέγονε σάρξ .
Οὕτω καὶ ὁ σοφὸς γράφει Παῦλος ·
ἐπειδὴ γὰρ δι ἀνθρώπου θάνατος , καὶ δι ἀνθρώπου ἀνάστασις νεκρῶν , καὶ ὥσπερ ἐν τῷ Ἀδὰμ πάντες ἀποθνήσκουσιν , οὕτω καὶ ἐν τῷ Χριστῷ πάντες ζωοποιηθήσονται 0 1 .
ἀμαθὲς γὰρ οἴεσθαι , γηγενῆ μὲν ὄντα καὶ ἄνθρωπον τὸν Ἀδὰμ τῆς ἐπ αὐτῷ γενομένης ἀρᾶς τὴν δύναμιν , καθάπερ τινὰ κλῆρον , διᾴττοντα φυσικῶς , εἰς ὅλον πέμψαι τὸ γένος 0 ·
ἄνωθεν δὲ ὄντα καὶ ἐξ οὐρανοῦ , καὶ Θεὸν κατὰ φύσιν τὸν Ἐμμανουὴλ , καὶ τὸν πρὸς ἡμᾶς ὁμοίωσιν ἐσχηκότα , καὶ δεύτερον ἡμῖν Ἀδὰμ γεγονότα , μὴ οὐχὶ τῆς οἰκείας ζωῆς πλουσίως μετεσχηκότας ἀποφῆναι πάλιν τοὺς οἵπερ ἂν ἕλοιντο τῆς πρὸς αὐτὸν οἰκειότητος ἐν πίστει μεταλαχεῖν 0 .
σύσσωμοι μὲν γὰρ γεγόναμεν αὐτῷ δι εὐλογίας τῆς μυστικῆς .
ἡνώμεθα δὲ καὶ καθ ἕτερον τρόπον , ὅτι τῆς θείας αὐτοῦ φύσεως γεγόναμεν κοινωνοὶ διὰ τοῦ πνεύματος .
ἐναυλίζεται γὰρ ταῖς τῶν ἁγίων ψυχαῖς , καὶ ὡς ὁ μακάριος Ἰωάννης φησίν ·
ἐν τούτῳ γινώσκομεν ὅτι ἐν ἡμῖν ἐστιν , ἐκ τοῦ Πνεύματος οὗ ἔδωκεν ἡμῖν .
Οὐκοῦν αὐτός ἐστιν ἡμῶν ἡ ζωὴ , αὐτὸς ἡ δικαίωσις 0 .
γέγραπται δὲ πάλιν ·
ἄρ  οὖν ὡς δι ἑνὸς παραπτώματος εἰς πάντας ἀνθρώπους εἰς κατάκριμα , οὕτω καὶ δι ἑνὸς δικαιώματος εἰς πάντας ἀνθρώπους εἰς δικαίωσιν ζωῆς 0 1 .
ὥσπερ γὰρ διὰ τῆς παρακοῆς τοῦ ἑνὸς ἀνθρώπου ἁμαρτωλοὶ κατεστάθησαν οἱ πολλοὶ , οὕτω διὰ τῆς ὑπακοῆς τοῦ ἑνὸς ἀνθρώπου δίκαιοι κατασταθήσονται οἱ πολλοί .
ἔστι τοίνυν οὐκ ἀσυμφανὲς , ὡς καὶ ἐν Ἀδὰμ τῷ πρώτῳ τὸ ἐπὶ Χριστὸν μυστήριον διεμορφοῦτο τότε , οὐ διά γε τὸ ἶσον ἀπαραλλάκτως ἀνατυπούμενον , ἀλλ ἑτέρως τε ἔχον καὶ ἐν ἀντιστρόφῳ σχήματι .
ὁ μὲν γὰρ ἦν ἀρχὴ τῷ γένει , πρὸς θάνατον , πρὸς ἀρὰν , πρὸς κατάκρισιν ·
ὁ δὲ πρὸς πᾶν τ οὐναντίον , εἰς ζωὴν , εἰς εὐλογίαν , εἰς δικαίωσιν 0 .
καὶ ὁ μὲν εἰς σάρκα μίαν ἐδέχετο τὴν γυναῖκα , καὶ διόλωλε δι αὐτῆς ·
χριστὸς δὲ τὴν Ἐκκλησίαν ἑαυτῷ συνάπτων διὰ τοῦ πνεύματος , ἐκρύεταί τε καὶ ἀνασώζει , καὶ ἀπάτης διαβολικῆς ἀποτελεῖ κρείττονα .
τοιγάρτοι καὶ ἀναπείθει βοᾷν ·
καὶ ὁ μὲν προπάτωρ Ἀδὰμ , ἁμαρτίας ὀψώνιον καὶ παραβάσεως δίκην ἐδέχετο τὴν φθοράν ·
ἔγκλημα δὲ ἦν ἡ δικαιοσύνη Χριστῷ , κατά γε τὴν τῶν Ἰουδαίων ἐμβροντησίαν .
τοιγάρτοι διὰ τὸ πάθημα τοῦ θανάτου τιμῇ στεφανοῦται καὶ δόξῃ , κατὰ τὴν τοῦ μακαρίου Παύλου φωνήν .
καὶ τῷ μὲν Ἀδὰμ μόνα τε καὶ μόλις τὰ ἐπὶ γῆς ὑπετάττετο ·
χριστῷ δὲ τὰ πάντα 0 .